Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 1306

3. Tanterv az 5–8. évfolyam számára AZ ANYANYELV ÉS IRODALOM MŰVELTSÉGI TERÜLET TANTERVEI 5–8. ÉVFOLYAM 2006/20/II. szám Az Anyanyelv és irodalom műveltségi terület részletes tantervei mintegy másfél évtizedes tanterv- és taneszköz-fejlesztési praxis, kutatási és kísérleti eredmény, gyakorlati kipróbálási tapasztalat felhasználásával nyerték el végleges formájukat. Az eredeti tanterveket az Értékközvetítő és Képességfejlesztő Program Országos Központja dolgozta ki Zsolnai József koncepciója alapján. Ezen ÉKP-tanterv tantárgyi tanterveit – intézményünkben helyi alternatív tantervként alkalmazva – újabb többszöri kipróbálás alapján alakították olyanná a Zalabéri Általános Iskola pedagógusai, hogy más, igényes, szokatlan tevékenységeket is bátran alkalmazó pedagóguscsoportok nyugodtan alkalmazhatják őket helyi tanterveikben. A Képességfejlesztő és értékőrző kerettanterv (KÉK) részletes tantervei a NAT 2003-hoz igazítottak. Az általános iskola 5–8. évfolyamára az Anyanyelv és irodalom műveltségi területen belül a következő tanterveket közöljük: Anyanyelv és kommunikáció 5–8. Irodalom 5–8. Â Az egyes tantervek jellemzőit, az alkalmazásukhoz szükséges feltételeket a tantárgyi tantervek ismertetői tartalmazzák. ÂA tanulásához-tanításához javasolt időkeretet az összefoglaló óraterv javaslat és a tanterv tartalmazza. ÂE részletes tantervek nem önmagukban álló dokumentumok. Minden egyes tantárgyi tantervhez pedagógiai segédletek és az adott tantárgy tanulását segítő – zömmel saját fejlesztésű – taneszközök tartoznak. A tantárgyi tanterveken túl minden egyes tantárgyhoz négyféle pedagógiai segédlet készült és készül. Ezek az alábbiak:  tanítási program ( vagy tantárgyi útmutató),  feladatgyűjtemény,  időterv,  mérőlap és értékelési útmutató. ÂA Képességfejlesztő és Értékőrző Kerettanterv bármilyen tantárgyi tantervének, segédleteinek és taneszközeinek használatára továbbképzések keretében készülhetnek fel az ilyen típusú szolgáltatást igénylő pedagógusok. 2006/20/II. szám ANYANYELV ÉS KOMMUNIKÁCIÓ 5–8. évfolyam 2006/20/II. szám A Képességfejlesztő és értékőrző kerettanterv (KÉK) a Zalabéri Általános Iskola fejlesztő pedagógusai által összeállított, a gyakorlatban több ízben kipróbált, és a NAT 2003-hoz igazított, részletes tanterv. Ezen kerettanterv alapját az Értékközvetítő és Képességfejlesztő Program (ÉKP) 5–12. évfolyam számára kimunkált alternatív tanterve képezte. Itt az 5–8. évfolyamra szóló Anyanyelv és kommunikáció tantervet közöljük. Javasolt óraszám Az anyanyelv és irodalom műveltségterületre együtt Évfolyam 5. 6. 7. 8. Óraszám (hetente) 4,5 3,5 A KÉK és a NAT 2003 viszonyának jellemzői A KÉK Anyanyelv és kommunikáció és Irodalom tantárgyi kerettantervek a NAT Magyar nyelv és Irodalom műveltségi területére terjednek ki. A kerettantervek a műveltségi terület követelményeinek teljes mértékben megfelelnek. A NAT műveltségi területek oktatásának kiemelt fejlesztési feladatok követelményei közül valamennyinek eleget tesznek, kiemelten az információs és kommunikációs kultúra, a hon- és népismeret, az EU és kultúra, a tanulás, továbbá a testi és lelki egészség, valamint a pályaorientáció fejlesztési lehetőségeinek. Az egyes kerettantervek jellemzőit és az alkalmazásukhoz szükséges feltételeket a tantárgyi tantervi ismertetők tartalmazzák. Az Anyanyelv és kommunikáció kerettanterv jellemzői Az Anyanyelv és kommunikáció kerettanterv olyan olvasás- és helyesírás-tanítási stratégiát ajánl, amely biztosítja az olvasás és a helyesírás képességének kifejlődését, az olvasás megkedvelését. A magyar helyesírás teljes rendszerét problémacentrikusan tartalmazza. A beszédtechnika teljes gyakorlatrendszere, a valamennyi nyelvi szintre kiterjedő nyelvtani tananyag, valamint a helyesírási szabályzat és tanácsadó szótár használatának szorgalmazása eredményeként a tanulók többsége biztonságos helyesíróvá válik a 8. évfolyam végére. A kerettanterv gazdag tevékenységrendszert ajánl a szóbeli szövegalkotás, a verbális és a nem verbális képességek, az illemtudó viselkedés fejlesztésére. A fogalmazás hagyományos műfajai mellett a mindennapi életben és a publicisztikában meghonosodott műfajok (távirat, kérvény, meghívó, hír, riport stb.) tanulását is lehetővé teszi. Olyan gyakorlatrendszert tartalmaz, amely biztosítja a tanulók művelődési szokásainak megalapozását, fejlesztését (könyv- és könyvtárhasználat, szelektív rádiózás, tévézés, közművelődési intézmények szolgáltatásainak igénylése). A kerettanterv a tananyagot a kommunikációs tényezők és funkciók mentén spirálisan rendezi el. A fejlesztendő képességek, az elsajátítandó ismeretek egyre magasabb szinten térnek vissza az egyes évfolyamokon. Ez a sajátosság teszi lehetővé, hogy a megszerzett tudás ne fejlődjön vissza, ez a sajátosság számol a lassan haladó tanulók esetében az éréssel, s egyben lehetőséget biztosít a tehetségek maximális kibontakoztatására, az alkotásra. A kerettanterv alkalmazásához szükséges feltételek A kerettanterv tanítása 7. osztálytól magas tanári végzettséget és kompetenciát igényel. Elvárja a pedagógustól, hogy fejlett kommunikációs kultúrával rendelkezzen, s nyitott legyen a nyelvtudomány (az alkalmazott nyelvészet) eredményeire. A pedagógiai képességek közül preferálja a megosztott figyelmet és a döntési képességet, továbbá a diagnosztizáló képességet, amely a differenciált tanulásszervezést, az egyénben való gondolkodni tudást teszi lehetővé. A nevelési stílusok közül pedig a kooperatív (együttműködő) magatartást szorgalmazza. A kerettanterv megvalósításához kidolgozott, többszörösen kipróbált taneszközcsomag áll rendelkezésre minden évfolyamon. 2006/20/II. szám Az Anyanyelv és kommunikáció tanulásának céljai az 5–8. évfolyamon Az Anyanyelv és kommunikáció tanulásának célja, hogy általa növekedjék a tanulók – széles értelemben vett – kommunikációs kompetenciája, tudatosuljon nyelvi kompetenciájuk. A sikeres anyanyelvés kommunikációtanulás a különböző életkorú tanulók érdeklődésére, társas kapcsolataik sikeres működtetésének igényére épít. E globális cél megvalósulása az alábbi egymással összerendezett, egymásra épülő és egymást átható képességcsoportok fejlesztése révén történik: Az olvasástanulás során egyaránt fontos a tanulók információkat befogadó és -közvetítő szerepe. E célt szolgálja a néma olvasás tempójának fokozása mellett a gyorsolvasásnak mint képesség- és szokásrendszernek a tanulása, valamint a felolvasás tanulása is. Az önművelési képességek kialakítása a szokássá és szükségletté fejlesztése lehetővé teszi, hogy a tanulók ne csak a kultúra passzív befogadóiként elégítsék ki érdeklődésüket, hanem hogy módjuk legyen önépítésre, önfejlesztésre is. Az önművelési tevékenység révén a tanulók átfogó képet kapnak a kultúra szerteágazó világáról, annak történetiségéről. Formálódik magyarságképük, nemzeti identitásuk, tágul társadalmi világképük. A szóbeli és írásbeli szövegműfajok, illetve az azokat reguláló helyesejtési, helyesírási, nyelvhelyességi normák teljességének korai életkortól történő tanulása garantálja, hogy a tanulók életkoruknak és szociális szerepeiknek megfelelően sikeresen vegyenek részt iskolai társas és mindennapi kommunikációs helyzetekben. A nyelvtan tanulása hozzájárul a korszerű nyelvészeti világkép kialakulásához, biztosítja a beszéd, a fogalmazás, a helyesírás tudatosulását, beavatja a tanulókat az anyanyelvi örökség világába. A szükséges tankönyvek, segédkönyvek és egyéb taneszközök fejlesztését, pedagógiai programmá kidolgozását tervezzük az ÉKP-ban kipróbált és alkalmazott tapasztalatok alapján. Taneszköz Évfolyam Cím 5. Csizmazia Sándor–Csizmazia Sándorné: Magyar nyelv. Heffner Anna: Könyv a könyvről. 6. Orosz Zsuzsa–Szilágyi Gáborné–Zsolnai Józsefné: Magyar nyelv. Monoriné Papp Sarolta: Figyelj rám! 5–6. Homor Tivadar: Önművelés 7. Csizmazia Sándor– Orosz Zsuzsa: Magyar nyelv 7–8. Homor Tivadar: Önművelés 8. H. Tóth István: Magyar nyelv Tanítási segédlet Évfolyam Raktári szám Cím 5. NT-83191 Tanítási program. 5. (Nyelvi, irodalmi és kommunikációs nevelési program.) NT-83192 Feladatgyűjtemény. 5. (Nyelvi, irodalmi és kommunikációs nevelési program.) 6. NT-83205 Tanítási program. 6. (Nyelvi, irodalmi és kommunikációs nevelési program.) NT-83204 Feladatgyűjtemény. 6. (Nyelvi, irodalmi és kommunikációs nevelési program.) 7. Tanítási program. 7. (Nyelvi, irodalmi és kommunikációs nevelési program.) Feladatgyűjtemény. 7. (Nyelvi, irodalmi és kommunikációs nevelési program.) 8. Tanítási program. 8. (Nyelvi, irodalmi és kommunikációs nevelési program.) Feladatgyűjtemény. 8. (Nyelvi, irodalmi és kommunikációs nevelési program.) 2006/20/II. szám A tananyagelsajátítás, az ellenőrzés és az értékelés módszerei A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek  Hibakeresés  Hibajavítás (helyesejtési, helyesírási, nyelvhelyességi, kommunikációs)  Néma olvasás skipping, skimming technikával  Dinamikus olvasás (gyorsaság+megértés+olvasási attitűd)  Szakszövegek jegyzetelése  Kiscsoportos kommunikáció (vita, társalgás, megbeszélés, kibeszélés, elbeszélés, stb.)  Kiselőadás (írók, költők életéről, valamely olvasókönyvi témáról, stb.)  Utánzás minta alapján (helyesejtés, kommunikációs helyzet megoldása, stb.)  Mimetizálás, szerepjátszás  Bábos bemutatás  Bemutatás (felolvasás, verses, prózai alkotások előadása)  Megfigyelés (nyelvjárási ejtés, kommunikációs hiba, gesztus, térközszabályozás)  Magyarázat  Kérdezés  Alkotások létrehozása (irodalmi, publicisztikai, stb.)  Versenyzés (versmondó, prózamondó, helyesírási, egyéb tanulmányi, stb.)  Gyűjtés (tárgyi értékek, pl. könyvek, újságcikkek, írók, költők arcképei, plakátok, műsorfüzetek, stb.  Tanulópárok szerveződése bizonyos képességek begyakorlására  Szóbeli felelés (a tananyag reprodukciója)  A bevésett, megértett tananyag, tankönyvi szöveg, algoritmus, stb. előadása különböző (elképzelt) második személynek, különféle műfajokban szóban vagy írásban  Az olvasási teljesítmény, versmondás, szóbeli szövegalkotás magnón való rögzítése a tanév elején és végén  Vizsga (tantárgyi házi vizsga)  Verseny (versmondó, helyesírási, versíró, esszéíró, stb.)  Témazáró feladatlapok, tesztek megoldása  Röpdolgozatok írása (aktuálisan bevésendő kognitívumok: verstani alapfogalmak, grammatikai definíciók, felosztások, stb.)  Iskolai dolgozatok (a pedagógus által összeállított feladatlapokkal, pl. helyesírási képességek ellenőrzése, nyelvtani elemzőképesség ellenőrzése, stb.)  Memoriterek kikérdezése a pedagógus / diáktársak által  Monitor-vizsgálat olvasásértésből (sztenderd tudásteszt)  Egyéni vagy közös alkotás létrehozása (iskolaújság szerkesztése, versírás, műfordítás-készítés, versírás adott poétikai témára, stb.)  Tanári írásbeli szöveges (formatív) értékelés  Tanári szóbeli (formatív) értékelés megerősítő / szabályozó / korrigáló funkcióval  Tanulói értékelés egymás produktumáról (versmondás helyesejtési, kommunikációs szempontból; kitalált mese vagy fantázia-szülte fiktív történet, stb.)  Saját tanulói teljesítmény (írásos, magnón, képmagnón rögzített) elemzése, önértékelése a követelmények kritériumainak összevetésével  A versenyeken a zsűri által preferált értékelési kritériumok meghallgatása és megértése  Évközi, érdemjeggyel történő értékelés  Félévi, év végi osztályozás (szummatív értékelés) 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes